ming030890/wiki-yue-high-quality huggingface dataset:
香港政府農曆新年求籤活動

香港政府農曆新年求籤活動係指每年農曆年初二（車公誕），香港政府派出一名官員或者公職人士代表香港，去沙田車公廟為香港來年運程求籤。嗰個人喺籤筒入面搖出一枝籤，再由廟內解籤師傅解釋籤文嘅意思。而車公廟所屬地區嘅沙田鄉事委員會喺嗰日亦會出席，為沙田求籤。

關於求籤代表
啱啱呢個習慣開始嘅時候，係由布政司署政務科或民政事務局官員負責求籤，但2003年新上任嘅民政事務局局長何志平就為香港求得下籤，跟住香港就因沙士而百業蕭條，而政府推行香港基本法第23條立法同官員偷步買車避稅，更導致50多萬人參加2003年七一遊行，兩名問責制官員辭職。有人批評何志平本身係基督徒，根本就唔相信道教嘅車公，喺求籤前又無齋戒沐浴，求籤嘅時候重着住黑衫，所以求得下籤。2004年開始，就改由新界鄉議局主席負責求籤（2004年至2015年係劉皇發，2016年起係劉業強）。
車公廟嘅籤筒有96支籤，上籤35支、中籤44支、下籤17支。除咗香港政府外，其他市民或民間團體都會為運程求籤。

2018年兩籤對調事件
2018年，劉業強同沙田鄉事委員會副主席李志麒同時喺車公廟，分別為香港同沙田求籤，但宣布籤文嗰陣，雙方求到嘅籤（21號和41號）懷疑被對調，導致司儀起初宣布劉業強為香港求得41號籤。司儀後來指劉求得嘅其實係21號籤。之後沙田鄉事委員會主席莫錦貴就話，就算錄影片段證實係調亂籤，事情亦係神明安排，唔會更正結果。劉業強就指，係車公神示將籤文調轉，認為應繼續以21號籤解讀香港運程。
儘管莫劉兩人咁講，有人懷疑41號籤先係真正求到嘅「香港」籤。有解籤專家說41號籤其實係中下籤，寓意香港來年有避無可避嘅厄運，所以比21號籤差。
為免再發生咁樣嘅情況，第二年嘅求籤活動入面大會特意安排兩名經生協助求籤，分兩次宣佈香港同沙田求到嘅籤。

求籤者代表香港嘅資格
有啲人認為，求籤者無資格代表香港。韓連山喺2018年2月就曾經撰文，質疑鄉議局、鄉事委員會嘅人，求嘅籤唔可以代表全香港人嘅運程，話好多香港人唔想被佢哋代表，唔係全民提名方式、一人一票選出嘅特首冇資格代表香港人。另外，時事評論員黃世澤喺2022年2月亦批評，香港主權移交後嘅非民選政府代表香港求籤，名不正言不順，只會繼續出衰籤。

被指抽起下籤造假
有啲人就懷疑，為咗出嚟嘅結果唔會令人尷尬，所以會事先抽起啲下籤。其中，時事評論員黃世澤就批評，咁樣做係冒犯神靈造假。不過，鄉議局主席劉業強喺展示全部96支籤嘅相，嘗試說明下籤無事先被抽起。
賀歲盃

2007年賀歲盃，港聯對牙買加國奧隊。
蔚山現代前鋒禹成用喺2008年賀歲盃足球賽季軍賽嘅互射十二碼階段射中柱，迎接射門嘅係彭拿路門將雷恩斯。
賀歲盃（英文：Lunar New Year Cup），俗稱賀歲波，係香港足球總會舉辦多年嘅傳統足球賽事，通常喺每年農曆年初一同年初四舉行，係慶祝農曆新年嘅節目之一，曾經係香港球壇一年一度嘅盛事。

歷史
喺第二次世界大戰前後，賀歲嘅足球賽事都係以埠制賽為主。1950年起，香港足球總會改為邀請一隊或者多過一隊世界級球隊到香港獻技。喺1982年或之前，每年嘅賀歲足球賽事都係習慣安排上演三場比賽，分別由香港足球代表隊或者港聯出擊頭關或者第二關，而尾關則由華聯把守。
1983年起，賀歲足球比賽搵到主要嘅贊助商，自此每年改為邀請三隊外國球隊到香港獻技。而1983年嘅賀歲足球比賽就係第一屆賀歲盃。喺1993年至2007年期間，香港足球總會都係邀請國家隊到港。2008年，冇咗主要贊助商，新任足總主席梁孔德再次將邀請對象改為外國球會，應邀嘅球隊包括南韓蔚山現代、克羅地亞夏德同烏拉圭彭拿路。
2020年嗰屆因為武漢肺炎疫情影響而取消，之後幾年繼續停辦，到2024年復辦，形式改為由唔同外國球會嘅球星合組「世界明星隊」，對戰香港球員組成嘅「香港明星隊」，只踢一場波，而2025年嗰屆預期係最後一年喺香港大球場踢。
瑪利奧激戰前鋒戰鬥聯賽

瑪利奧激戰前鋒戰鬥聯賽（英文：Mario Strikers: Battle League），係由任天堂開發足球嘅體育遊戲，2022年推出。
冰桶挑戰

冰桶挑戰（Ice Bucket Challenge），有啲人叫佢做冰淋城下，係源自美國社交網絡發起嘅活動。玩家要將一桶冰水兜頭淋，將個過程拍片擺上社交網，再向三個人點名，被點名嘅人要24個鐘內有動作，可以係接受相同挑戰，或者捐100美金畀慈善團體，又或者兩樣都做晒。
呢個活動2014年7月底開始發起，目的係要令社會關注漸凍人病病人。

參加過冰桶挑戰嘅名人
呢個表唔完整，歡迎加料。
有淋冰水
比爾蓋茨
朱克伯格
劉德華
董嘉儀
鄧紫棋
王維基
蘇錦樑
梁敬國
陳百里
盛智文
林家棟
金城武
劉嘉玲
容祖兒
俞琤
楊千嬅
古天樂
余文樂
張惠妹
彭于晏
胡杏兒
洪永城
蘇施黃
金燕玲
劉思希
葛民輝
林盛斌
蔡一智
蘇志威
葉楚航
黎諾懿
李旻芳
高伯新
蔡約翰
謝霆鋒
陳潔玲
沈祖堯
唔淋冰水只捐錢
奧巴馬
梁振英
譚志源
高永文
謝安琪
何韻詩
決定詞

決定詞（英文：determiner / determinative）係詞性嘅一種，指隻字係攞嚟同名詞一齊用，用途係指明隻名詞喺語境嘅對照係乜。
廣東工業大學

1952年，廣州水利土木工校開辦；時隔3年之後又開辦咗水利學校，甚至過多4年又從廣東電力學校、廣東省水利科學研究院同廣東省電業局廣州中心試驗所合併成廣州水利電力學院。1956年開辦華南建設學院東院同廣東機械學院。1961年，廣州工學院同廣東科技學院合併成中南科技學院，第二年又同廣州水利電力學院合併，變成廣東工學院。1970年，因破四舊浪潮影響，工學院同礦冶學院逼到停辦，上緊堂嘅學生都去嗮韶關南華寺避難，重改名做廣東礦冶學院。而喺廣州市郊區（1991年取消咗）五山（今日屬天河區）嘅華南工學院（今日嘅華南理工大學）改名做廣東工學院；另外，華南建設學院東院同廣東機械學院喺1968年停辦，直到1978年先至恢復，而廣東省機械學校改名做廣東機械學院。1982年，廣東礦冶學院從韶關南華寺搬返到廣州嘅東山區（今日嘅越秀區）嘅校區搞返廣東工學院。但由於文革時期，學校大部分土地俾人猛咁整蠱同好多民居霸咗，得返300幾畝地，甚至俾文革時期起好嘅環市東路分成南北兩個校區。1995年，經國家教育部批准，廣東機械學院、華南建設學院東院同廣東工學院合併，變成而家嘅廣東工業大學。而大學城校區喺2005年正式搞好。2017年廣工啲學生試過學校喺搞一個讀書會，聯繫啲社工同學校嘅後勤工友搞文藝晚會同廣場舞活動，讀書會後尾喺11月15號晚黑畀保安入教室驅散，四名負責讀書會嘅書友同張雲帆、業建科倆位畢業青年事後畀差人帶走，後倆人入咗番禺看守所。後期差人定性讀書會屬非法組織，學校同差人頻繁警告讀書會啲學生，由此散檔，後勤工友嘅廣場舞活動變得難以維繫。
喜納昌吉

喜納昌吉（1948年6月10號—）係日本沖繩民謠歌手、反戰主義政治家。佢係琉球國三司官楊太鶴（山內親方昌信）嘅後人，老豆係喜納昌永。
定符

定符（大致意譯自英文：Determinative）係文字學上嘅一個概念。如果話某個符號係一個定符，意思係話依個符號屬於形意符號，書寫習慣上用嚟加喺某個符號側邊，標示後者個符號語義上「屬於咩類型」，達致防止寫緊嗰句嘢有歧義。

漢字應用
睇埋：形聲字同部首
漢字用到嘅部首就成日被指係定符嘅一種形式。

聖書體
古埃及嘅聖書體都有用到定符。
許英秀

許英秀（Hui Ying Sau，1907年—1995年6月23號）1923年出道，佢係香港粵劇同影視演員，做過麗的電視（亞洲電視藝員），喺1995年6月23號而因病過身，終年88歲。
IT狗2.0

《IT狗2.0》，係香港MakerVille製作嘅電視劇，由凌文龍、陳漢娜、楊樂文、岑珈其、余逸思、陳湛文、陳瑞輝、李靖筠、林家熙、梁仲恆主演，《IT狗》續作。

軼事
2024年12月9號：舉行開鏡拜神儀式。
2025年1月24號：全劇煞科。
珀薈酒店

珀薈酒店（英文：Popway Hotel）係香港一座酒店，喺九龍尖沙咀漆咸道南117號。
2024年9月，中原投資用咗1.8億港元買入珀薈酒店，打算改建做學生公寓，預計會提供大約150個床位，翻新費用大約2,000萬港元。
天天開運王

《天天開運王》（英文：Fortune Show）係香港電視廣播有限公司嘅賀年資訊節目，《新春開運王》嘅姊妹作品。節目有兩輯：第一輯（英文：2020 Fortune Show）由薛家燕、黎諾懿、黃祥興主持，由2020年1月20號到2月21號香港時間逢禮拜一到五22:30-23:00喺翡翠台播，呢輯節目原定得20集，後尾添食5集。第二輯（英文：2021 Fortune Show）由林盛斌、區永權、張秀文、馮盈盈、薛家燕主持，由2021年2月8號到3月19號同一時段播。

節目調動
第二輯
2021年3月16號：由於播特備節目《咁大件事點解冇人講》，所以停播一次，最後一集順延到3月20號禮拜六同一時段播。
葉俊遠

葉俊遠，香港親中派政治人，曾經參與2023年香港區議會選舉，任職華潤集團高級法律顧問。

政治立場
佢係香港親中派人士。佢對美國政府持不友善態度，曾經公開參與活動指控美國駐港澳總領事唐偉康抹黑「一國兩制」，又以『黑暴』形容爭取民主同捍衛法治嘅香港反送中運動。
2023年後成為區議員。
吳英鵬

吳英鵬係香港親中派政治人物兼大律師。

政治立場
佢係香港親中派成員，曾經公開讚揚習近平同埋讚揚排除異見，大幅度削減直選議席嘅所謂『完善選舉制度』。

選舉經歷
喺2021年9月，佢成為香港特别行政區選舉委員會漁同鄉社團委員。
施學概

施學概，香港親中派人士。祖籍福建晉江。
佢有份贊助慶祝中國65週年嘅官方國慶晚會。
東岸公園主題區

東岸公園主題區（East Coast Park Precinct）係香港一個公園，喺香港島東區炮台山嘅維多利亞港海皮。第一期喺2021年9月25號開幕，位置喺屈臣道西面，面積約莫9800平方米，前身係中環及灣仔繞道嘅工地。
東岸公園主題區第一期嘅特色包括有頭一條向公眾開放嘅維港防波堤，全長約莫100米，最篤係中環及灣仔繞道嘅東面排風口，因為外形似杜拜帆船酒店，又有「東方小杜拜」之稱。另外，場地另一特色係展出頭一個用維港做主題嘅大型字型藝術裝置「香港之光」，由「VICTORIA HARBOUR」15個字母嘅發光裝置組成。
東岸公園主題區第二期預計喺2026年開放。
鍾展滔

鍾展滔，香港親中派政治人，曾經參與2023年香港區議會選舉(荃灣西北)。
高永文

高永文醫生，GBS，JP（粵拼：gou1 wing5 man4；英文：Ko Wing-man；1957年6月16號—）人稱文哥，亦係香港出名嘅骨科醫生，2012年間，香港政府畀出任食物及衛生局前局長到2017年卸任，2022年7月起擔任行政會議非官守議員。

政治立場同經歷
佢嘅立場係親中派，武漢肺炎香港疫情期間，佢曾經參與聯署謹向內地援港醫療隊致敬。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
喺2023年香港區議會選舉，佢支持蕭振麟。
林慧明

林慧明，香港親中派政治人，元朗商會中學 1997 年（7A）畢業生。

政治立場
佢嘅政治立場係親中派。

選舉經歷
喺2019年，林慧明曾經以新界社團聯會嘅政治聯繫名義，參加區議會選舉去選元朗區議會盛欣選區，但因為親中派漠視民意，堅持修訂逃犯條例，選情大受影響，佢輸畀區國權。
2023年12月，喺政府大幅度削減直選議席同排除民主派參選嘅2023年香港區議會選舉，選舉委員會委員壟斷選舉提名權，互相提名都唔當係利害衝突嘅選舉制度下，林慧明以無申報政治聯繫名義參選地區委員會界別（元朗），攞到113票，成功當選。

違規缺席會議
喺政府大幅度削減直選區議會議席之後，林慧明喺2023年成為區議員，但喺2024年3月，佢就被報導違反《履職監察指引》缺席會議。
袁維基

袁維基，香港親中派政治人。

政治立場
佢係香港親中派成員。
喺2016年選舉委員會醫學界界別分組選舉，佢係選賢11團隊成員，但未能當選。
黃德祥

黃德祥，香港親中派政治人。

政治立場
佢係香港親中派成員。
喺2016年選舉委員會醫學界界別分組選舉，佢係選賢11團隊成員，但未能當選。
梁國齢

梁國齢，香港親中派政治人。

政治立場
佢係香港親中派成員。
喺2016年選舉委員會醫學界界別分組選舉，佢係選賢11團隊成員，但未能當選。
何繼良

何繼良，香港親中派政治人。

政治立場
佢係香港親中派成員。
喺2016年選舉委員會醫學界界別分組選舉，佢係選賢11團隊成員，但未能當選。
姜淑敏

姜淑敏，香港親中派政治人，曾經參選2007年香港區議會選舉。
何曉輝

何曉輝係香港醫生，多年來任職伊利沙伯醫院，又做過急症科醫學院院長同副行政總監，曾經就一啲香港重大事件向公眾解釋醫院有關工作。

獲得獎項
喺2018年，佢獲頒申訴專員嘉許獎公職人員獎。

醫護工作記事
佢喺伊利沙伯醫院算係管理層，除咗醫院以內嘅工作之外，亦曾經喺2012年同香港海關分享醫學上點樣處理體內藏毒疑犯，又曾經支持2016年樂施毅行者活動。

1996年嘉利大廈大火事件
1996年嘉利大廈大火事件嘅時候，好多傷者都送咗去伊利沙伯醫院，而佢當時係伊利沙伯醫院嘅急症顧問醫生，曾經向解釋點樣做好災難救援應變。

2022年武漢肺炎香港第5波疫情
2022年武漢肺炎香港第5波疫情，令公立醫院急症室同殮房爆滿，有長者懷疑因為等唔到上病房，就死咗喺急症室，連遺體都滯留，要急建冷氣貨櫃停屍。
伊利沙伯醫院喺3月9號改為專門接收武漢肺炎病人，同日下午伊院舉行員工座談會解釋安排，何曉輝喺發言嘅時候落淚，一度哭不成聲，又提到好多醫護捱得好辛苦，要當場其他人安慰。事後，有其他醫護向記者講到，佢好有經驗，做過嘉利大火都喊到咁，可想而知佢壓力有幾大。

政治立場
佢係親中派，曾經同埋盧寵茂、謝德富、唐國隆、周伯展、李繼堯等著名醫學界人士聯署反佔中，當中聯署內容形容爭取民主嘅佔領者係癌症，又支持警察執法。基於佢嘅立場，去到2022年佢因為武漢肺炎疫情落淚嘅事被廣泛報道嗰陣，有一啲連登網民反而對何曉輝揶揄。

選舉經歷
喺2016年選舉委員會醫學界界別分組選舉，佢係選賢11團隊成員，但未能當選。
郭寶賢

郭寶賢，香港親中陣營政治人、醫生。

政治立場
佢係香港親中派成員，武漢肺炎香港疫情期間曾經參與聯署謹向內地援港醫療隊致敬。

選舉經歷
喺2016年選舉委員會醫學界界別分組選舉，佢係選賢11團隊成員，但未能當選。
喺2021年9月，佢成為香港特别行政區選舉委員會醫學及衞生服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
耶和華沙龍

耶和華沙龍（Jehovah Shalom，希伯來文：יְהוָה שָׁלוֹם，音譯：YHWH Shalom），意思係「耶和華係平安」或者「耶和華賜平安」。呢個名稱出自《士師記》6:24，係基甸因為經歷上帝嘅臨在同應許之後，為紀念祂而建立嘅祭壇嘅名字。

名稱由來
「耶和華沙龍」呢個名稱係基甸喺《士師記》6章裏面稱呼上帝所用嘅名字。當時以色列人因為行惡而被米甸人欺壓，生活喺極大嘅恐懼同苦難之中。上帝揀選基甸成為士師，帶領以色列人脫離敵人嘅壓迫。不過，基甸起初對自己嘅能力感到懷疑，並且對上帝嘅召命存有恐懼。
上帝藉住天使向基甸顯現，並且向佢保證：「我必與你同在」（《士師記》6:16）。基甸見到上帝嘅使者之後以為自己一定會死，但上帝安慰佢話：「你放心，唔會死。」於是基甸喺嗰度為上帝築咗一座壇，並且叫嗰壇為「耶和華沙龍」，意思係「耶和華係平安」。

聖經背景
《士師記》6章記載咗以色列人喺米甸人壓迫下嘅困境同上帝嘅拯救計劃。「耶和華沙龍」呢個名稱反映咗即使喺動盪不安嘅時代，上帝都可以賜下屬靈嘅平安。基甸嘅經歷顯示，上帝嘅平安唔單止係外在環境嘅平靜，而係內心對祂嘅信靠同祂臨在嘅確據。

屬靈意義
「耶和華沙龍」係基督教信仰入面對上帝平安屬性嘅一個重要描述。基督徒相信，真正嘅平安唔係來自世界，而係來自與上帝嘅關係。呢個名字亦提醒信徒，即使喺困難同挑戰中，上帝嘅平安可以保守佢哋嘅心思意念（參《腓立比書》4:7）。
喺新約入面，耶穌基督被稱為「和平之君」（《以賽亞書》9:6），並且話：「我留下平安畀你哋，我將我嘅平安賜畀你哋。」（《約翰福音》14:27）。因此，基督徒相信耶穌係「耶和華沙龍」呢個名稱嘅最終體現。

喺基督徒生活入面嘅應用
「耶和華沙龍」提醒信徒喺面對人生風浪時，要將焦慮交畀上帝，因為祂會賜下超越理解嘅平安。基督徒可以透過禱告、讀經同信靠上帝，經歷屬靈上嘅平靜同安穩。

相關經文
《士師記》6:24：「於是基甸喺嗰度為耶和華築咗一座壇，叫嗰壇為『耶和華沙龍』。直到今日呢壇仲喺亞比以謝族嘅俄弗拉。」
《約翰福音》14:27：「我留下平安畀你哋，我將我嘅平安賜畀你哋。我所賜嘅唔似世人所賜嘅，你哋心裏唔好憂愁，也唔好膽怯。」
《腓立比書》4:7：「上帝所賜超越人理解嘅平安，必喺基督耶穌裏保守你哋嘅心思意念。」
耶和華沙瑪

耶和華沙瑪（Jehovah-Shammah，希伯來文：יְהוָה שָׁמָּה，音譯：YHWH Shammah），意思係「耶和華在那裡」或者「耶和華與我同在」。呢個名稱係出自《以西結書》48:35，係描述上帝喺新耶路撒冷（聖城）嘅同在，呢個名字彰顯咗上帝永遠喺祂子民中間同佢哋同住嘅應許。

名稱由來
「耶和華沙瑪」呢個名稱喺《以西結書》48章最後一節出現，係以西結先知喺異象中見到新耶路撒冷嘅情景之後，為嗰座城所起嘅名字：「從此以後，呢座城嘅名字就叫『耶和華沙瑪』。」呢個名字係對以色列人嘅一個安慰同激勵，因為喺佢哋經歷流亡同被擄期間，上帝應許祂嘅同在永遠唔會離開。

聖經背景
《以西結書》係一卷充滿異象同預言嘅聖經書卷，特別聚焦喺以色列人被擄巴比倫期間對佢哋嘅警告、審判同復興嘅盼望。《以西結書》最後幾章描述咗未來嘅聖城同聖殿，強調上帝嘅同在係祂子民得勝同復興嘅關鍵。
「耶和華沙瑪」呢個名稱體現咗上帝嘅同在唔再局限喺一個物理嘅地方，而係祂嘅榮耀會充滿祂嘅子民，無論佢哋去到邊度，祂都會喺佢哋中間。

屬靈意義
「耶和華沙瑪」係上帝同在嘅象徵，提醒信徒無論喺咩情況，上帝都唔會離棄佢哋。喺基督教信仰入面，呢個名字進一步喺新約被彰顯，因為耶穌基督被稱為「以馬內利」（意思係「上帝與我哋同在」），而聖靈亦被賜畀信徒，成為上帝永遠同住嘅應許。

喺基督徒生活入面嘅應用
「耶和華沙瑪」提醒基督徒，上帝無時無刻都喺佢哋身邊，特別喺困難、孤單或者迷失嘅時候，信徒可以藉住禱告去親近上帝，經歷祂嘅平安同力量。呢個名字亦鼓勵信徒要活出聖潔嘅生命，因為上帝嘅同在係聖潔嘅象徵。

相關經文
《以西結書》48:35：「城嘅四圍共十八里，從此以後，呢座城嘅名字就叫『耶和華沙瑪』。」
《馬太福音》28:20：「我就常與你哋同在，直到世界嘅末了。」
《約翰福音》14:16-17：「我要求父，父就另外賜畀你哋一位保惠師，叫祂永遠同你哋同在。」
耶和華尼西

耶和華尼西（Jehovah-Nissi，希伯來文：יְהוָה נִסִּי，音譯：YHWH Nissi），係《聖經》入面上帝嘅另一個名字，意思係「耶和華係我嘅旌旗」或者「耶和華係我嘅旗幟」。呢個名稱出自《出埃及記》17:15，係摩西為紀念上帝喺利非訂戰勝亞瑪力人之後，用嚟稱呼上帝嘅一個特質。

名稱由來
「耶和華尼西」呢個名稱出自《出埃及記》17章嘅故事，當時以色列人喺曠野遇到亞瑪力人襲擊。摩西帶領以色列軍隊同亞瑪力人作戰，佢站喺山頂上舉起手祈禱，當摩西舉起手嘅時候，以色列軍隊就佔上風；但當佢手放低嘅時候，亞瑪力人就佔優勢。為咗保持摩西嘅手舉起，亞倫同戶珥扶住佢嘅手，直到戰事結束。最終，以色列軍隊喺上帝嘅幫助下取得勝利。
呢場戰爭之後，摩西建立一座壇，並且稱嗰個地方為「耶和華尼西」，意思係「耶和華係我嘅旌旗」，用嚟感謝上帝嘅保護同帶領。

聖經背景
喺聖經入面，「旌旗」係戰爭中用嚟指揮軍隊或者表示勝利嘅象徵。「耶和華尼西」反映咗上帝係以色列人嘅領袖同保護者，祂就好似一面旗幟，帶領佢嘅子民走向得勝。
《出埃及記》17:8-16 呢段經文唔單止講述咗以色列人喺曠野嘅一場實際戰鬥，仲隱喻咗屬靈上嘅爭戰。以色列人嘅勝利並唔係靠自己嘅力量，而係靠上帝嘅幫助同祂不斷嘅保守。

屬靈意義
「耶和華尼西」呢個名稱提醒基督徒，上帝係屬靈生命入面嘅「旌旗」，亦即係戰爭入面嘅得勝保障。基督徒相信，無論面對咩困難或者屬靈爭戰，只要仰望上帝，祂會成為佢哋嘅力量同引領。
喺新約聖經入面，基督徒進一步相信，耶穌基督係得勝嘅旗幟，祂喺十字架上面戰勝罪惡同死亡，為信徒帶嚟永遠嘅得勝。

喺基督徒生活入面嘅應用
「耶和華尼西」鼓勵信徒喺困難同挑戰入面要仰望上帝，因為祂係引領同保護嘅主。基督徒可以透過祈禱同信靠，去經歷屬靈生命入面嘅得勝。

相關經文
《出埃及記》17:15：「摩西築咗一座壇，嗌佢做『耶和華尼西』。」
《詩篇》60:4：「你賜畀敬畏你嘅人旌旗，為要叫佢哋因真理揚起。」
張繼聰

張繼聰（英文：Louis Cheung，1980年1月11號—）係香港歌手、作曲人同演員，畢業喺香港演藝學院，主修表演，共演出過廿幾套舞台劇，2005年正式加入樂壇，亦有為其他歌手作曲，2012年加盟無綫電視，拍過唔少電視劇，代表作包括《老表，你好嘢！》、《忠奸人》等。2018年10月同無綫電視結束合約。

演出作品
呢個表唔完整，歡迎加料。

家庭
佢老婆係歌手謝安琪，細佬係任職香港警察嘅張繼安。張繼安因為負責一啲香港警察對外工作，同埋喺香港反送中運動期間被指濫權，而得到香港媒體嘅關注。
王丹妮

王丹妮2021年7月，王丹妮就電影《梅艷芳》接受鄭裕玲專訪。女藝人羅馬拼音Wong Tan Ni英文名Louise Wong國籍 香港出世 (1990-07-03) 1990年7月3號（34歲） 中國山東職業時裝模特兒、電影演員語言粵語、英語、國語配偶羅孝勇（2020年結婚）活躍年代2006年—
王丹妮（英文：Louise Wong，1990年7月3號—）係香港時裝模特兒，因為被選中喺電影《梅艷芳》入面飾演梅艷芳而出名。

簡歷
王丹妮喺中國山東出世，出身單親家庭，自細喺新界屯門成長。王丹妮17歲參加 Elite 模特兒比賽，先後攞到香港區冠軍同亞太區總冠軍，正式入行做時裝模特兒。
2016年，電影《梅艷芳》開始選角試鏡，王丹妮被邀請參與，最後喺2017年11月由安樂影片老闆江志強同導演梁樂民落實揀王丹妮。因為王丹妮未做過演員，電影開拍前佢要接受6個月訓練。《梅艷芳》喺2021年11月上映。

個人生活
王丹妮24歲未婚懷孕，生咗個女Affa，但因為同男友性格唔夾，最後選擇做單親媽咪。2016年佢識咗藝人羅孝勇，拍拖四年之後，喺2020年年底註冊結婚。
胡子彤

胡子彤2020年7月，胡子彤接受《香港經濟日報》專訪。男演員羅馬拼音Wu Tsz Tung英文名Tony Wu國籍 中國（香港）出世 (1992-04-16) 1992年4月16號（32歲） 英屬香港職業演員、退役棒球員語言粵語、英文、普通話教育程度中學畢業出道地 香港代表作品《點五步》 飾 細威活躍年代2016年到依家
獎
第36屆香港電影金像獎最佳新演員
呢版講在生嘅人 冇列出任何參考或來源。 請幫手加可靠來源，對在生嘅人冇根據嘅内容會被即刻刪走。
胡子彤（英文：Tony Wu，1992年4月16號—）係香港男演員，從影前做過香港棒球代表隊（中文：香港棒球代表隊）成員，2016年開始拍電影，出道作係《點五步》飾演細威，憑呢個角色攞到第36屆香港電影金像獎最佳新演員。

簡歷
胡子彤喺香港出世，先後讀天主教博智小學（中文：天主教博智小學）同宣道會鄭榮之中學（中文：宣道會鄭榮之中學）。佢喺2014年到2016年係香港棒球代表隊（中文：香港棒球代表隊）成員，司職內野手，退役後開始做演員。
胡子彤前女朋友係泳手歐鎧淳，2019年12月女方喺社交網宣佈已經分手。
劉沛蘅

劉沛蘅（英文：Hillary Lau，1991年6月8號—），係香港女模特兒。佢喺香港出世，2008年入行，畀傳媒叫做「翻版薛凱琪」。佢而家係模特兒公司STYLE旗下，同門包括Angelababy、熊黛林、廖碧兒。
陳湛文

陳湛文（英文：Peter Chan Charm Man，1982年10月24號—），係香港男演員，2012年香港演藝學院戲劇學院藝術學士（榮譽）學位畢業，畢業之後拍過唔少舞臺劇，2017年憑舞臺劇《少年十五二十時》喺第26屆香港舞台劇獎攞到「最佳男配角獎（喜劇／鬧劇）」。佢2018年開始參演電影，喺陳果執導嘅電影《三夫》飾演男主角「四眼佬」，憑呢個色色喺第13屆亞洲電影大獎同第38屆香港電影金像獎畀人提名「最佳新演員」。

演出
呢個表唔完整，歡迎加料。
耶和華以勒

耶和華以勒（Jehovah Jireh，希伯來文：יְהוָה יִרְאֶה，音譯：YHWH Yir'eh），係《聖經》入面上帝嘅其中一個名字，意思係「耶和華必預備」或者「耶和華必供應」。呢個名稱第一次出現喺《創世記》22:14，係亞伯拉罕經歷上帝嘅供應之後，用嚟形容上帝嘅一個特質。

名稱由來
「耶和華以勒」呢個名稱出自《創世記》22章嘅故事，講述亞伯拉罕奉上帝嘅命令，帶住佢嘅兒子以撒上摩利亞山獻祭。喺亞伯拉罕準備將以撒獻畀上帝嘅時候，上帝差派天使阻止咗佢，並且喺附近預備咗一隻公羊畀亞伯拉罕用嚟代替以撒獻祭。因為呢件事，亞伯拉罕稱嗰個地方為「耶和華以勒」，意思係「耶和華必預備」。
聖經原文入面，「以勒」（יִרְאֶה，Yir'eh）可以解作「見到」或者「預備」。所以「耶和華以勒」亦可以翻譯成「耶和華會睇住」或者「耶和華會供應」。

聖經背景
喺《創世記》22:1-14 嘅故事入面，上帝試驗亞伯拉罕嘅信心，叫佢將以撒獻為燔祭。呢個命令對亞伯拉罕嚟講係一個極大嘅挑戰，因為以撒係佢晚年得嘅兒子，亦係承繼上帝應許後裔嘅唯一希望。即使面對咁困難嘅試驗，亞伯拉罕仍然選擇信靠上帝，並願意完全順服。
當亞伯拉罕舉起刀準備殺以撒嘅時候，上帝即刻差派天使制止佢，並且喺附近提供咗一隻公羊畀佢用嚟代替以撒獻祭。呢件事表達咗上帝係一位信實同供應嘅上帝，祂會喺適當嘅時候為祂嘅子民提供所需嘅一切。

屬靈意義
「耶和華以勒」呢個名稱喺基督教信仰入面有深遠嘅意義，反映咗上帝嘅供應同信實。基督徒相信，上帝唔單止喺亞伯拉罕嘅時代供應需要，祂亦會喺今日嘅生活入面，為每一個信靠祂嘅人提供所需。
喺新約聖經入面，呢個理念進一步喺耶穌基督嘅救贖工作入面被彰顯。基督徒認為，上帝喺十字架上提供咗祂嘅獨生子耶穌基督，成為人類罪嘅代贖，呢個係「耶和華以勒」精神嘅最高體現。

喺基督徒生活入面嘅應用
喺基督徒日常生活入面，「耶和華以勒」提醒信徒要相信上帝嘅供應，無論喺精神上、物質上或者靈性上，祂都會喺適當嘅時間滿足人嘅需要。

相關經文
《創世記》22:14：「亞伯拉罕就嗌嗰地方做『耶和華以勒』，直到今日人仲講『喺耶和華嘅山上必有預備』。」
新聞女王

《新聞女王》（英文：The Queen of NEWS），係香港電視廣播有限公司同優酷信息技術（北京）有限公司聯合製作嘅時裝都市商戰新聞部實況劇。由佘詩曼、馬國明、李施嬅、高海寧、王敏奕、何依婷、鄧智堅、譚俊彥、龔慈恩、吳業坤、車婉婉、何廣沛同林正峰等主演，陳山聰同高鈞賢亦有份演出。監製係鍾澍佳同關文深。
呢部劇係2023年11月20號首播，係TVB 2023年四部台慶劇之一。優酷係11月17號晚上6點正式上線播出。

爭議
劇集一啲細節有啲前新聞主播（例如：麥詩敏、姚雋彥等）係社交平台提出質疑，話呢啲係唔現實嘅情節，喺現實生活中唔會發生。佢哋揭示咗主播嘅真實工作情況同劇集唔同。劇中嘅啲情節同樣都係受到網民嘅批評，話有唔少情節唔合理，例如現實世界唔可能出現主播臨場威脅上司、緊急嘅直播根本冇時間化妝（但佘詩曼可以慢慢戴耳環）、亦唔可能棚內專人補妝戴耳機等。
部分演員表現亦被批評，其中有部分網民批評馬國明、何依婷等撐唔起角色，形容馬國明「成個傻仔咁」，何依婷表情誇張。

萬千星輝頒獎典禮2023
皆因提名好多，淨係列出入圍最後十強嘅單位。

觀眾在民間電視大獎2023
皆因提名好多，淨係列出入圍最後五強嘅單位。
下流上車族

《下流上車族》（英文：Get On A Flat，中國大陸叫《上車家族》）係香港無綫電視製作嘅時裝電視劇，喺2022年10月首播，由林敏驄、江美儀同鮑起靜領銜主演，並由郭柏妍、羅毓儀、鄧智堅、林穎彤、關曜儁、丁子朗同袁文傑聯合演出，監製關文深。套劇用一個多年嚟一路都想買樓「上車」嘅家庭做主題。

萬千星輝頒獎典禮2022
皆因提名好多，淨係列出入圍最後十強嘅單位。

觀眾在民間電視大獎2022
皆因提名好多，淨係列出入圍最後十強嘅單位。
智能愛人

《智能愛人》（英文：AI Romantic），前名《智能愛(AI)人》，係香港無綫電視製作嘅時裝電視劇，喺2021年8月播出，由李佳芯、陸永同馮盈盈領銜主演，並由麥美恩、盧宛茵、蔣志光、泰臣、C君同簡淑兒聯合演出。監製陳翹英。故仔用AI機械人做主題。

撞橋爭議
觀眾發現劇入面有情節講有個呀媽迫佢個仔做練習，呀仔頂唔順走去跳樓自殺，呀爸就訂咗個同呀仔一樣嘅機械人畀呀媽。呢條橋同2019年ViuTV電視劇《理想國》單元《苟延殘喘》撞到應一應，而兩套劇飾演呀仔嘅演員都係同一個童星徐嘉謙。皆因兩套劇嘅監製編審都係陳翹英，被質疑係「自己抄自己」。陳翹英就解釋話佢係特登嘅，為咗向史匹堡電影《人工智能》致敬。

萬千星輝頒獎典禮2021
皆因提名好多，淨係列出入圍最後十強嘅單位。

觀眾在民間電視大獎2021
皆因提名好多，淨係列出入圍最後十強嘅單位。
牛耳酥

牛耳酥（Red Beancurd Cookie），又叫做貓耳朵或者牛耳，係廣東食品，餅乾、小食、乾糧。以前興，而家重有，係叫做懷舊嘢食，鄉下嘢食，原料成份係小麥粉、菜油、白糖、食鹽、南乳、芝麻咁。
翁美玲

翁美玲（英文：Barbara Yung Mei Ling，1959年5月7號—1985年5月14號）係香港女藝人，1980年代初走紅，1985年自殺身亡，終年26歲。

生平
翁美玲喺香港出世，鄉下喺安徽省，係獨生女。中學時隨屋企移居英國，入讀中央聖馬丁藝術與設計學院獲頒文學士。1980年，得英國華裔小姐選美亞軍。1982年嚮香港小姐入圍15人之一。之後做無綫電視台節目主持人。嚮《十三妹》中演康熙皇妹雙格格一角，喺《射雕英雄傳》道飾演女主角黃蓉，喺亞洲好受歡迎。
1985年5月14號，嚮九龍廣播道屋企開煤氣自殺，終年26歲。5月19號嚮九龍世界殯儀館舉殯，好友劉德華、梁朝偉、黃日華、苗僑偉、蕭笙、李添勝、伍潤泉、何家聯八人扶靈，骨灰安放嚮英國劍橋大學城劍橋新市場天主教墓地。
關可為

關可為（英文：Avery Kwan Ho Wai，1995年11月10號—）係香港無綫電視嘅前新聞從業員，曾經係財經組記者，2022年1月開始因離職潮成為無綫新聞台主播。宜家係香港路政署傳媒通訊組嘅宣傳主任。

簡歷
關可為2017年喺香港電台做過實習記者，2018年12月加入無綫電視新聞部，做港聞組記者。
2020年1月，關可為派去武漢採訪當地嘅新冠肺炎疫情，畀網民討論。2024年6月19日晚喺社交帳戶宣佈離開無綫電視。
關氏

關係唐人姓氏，喺《百家姓》裏頭排第394位。
Fergus Chow

Fergus Chow，係活躍喺香港樂壇嘅作曲人。Fergus做過好多歌手嘅唱片監製、音樂總監同作曲。

經歷
Fergus係Unleash旗下嘅音樂人，佢喺近年變做熱門嘅音樂監製。
硝酸銨

硝酸銨（粵拼：siu1 syun1 on1，Ammonium nitrate）係種化合物，佢嘅化學式係NH4NO3（N2H4O3），係一種白雪雪嘅結晶固體，可以溶喺水。佢而家主要用嚟農業度做肥料。
除此以外，硝酸銨另外嘅主要用途係作為炸藥嘅主要成分，尤其喺採礦、採石、同土木建築會用到。佢亦都係銨油炸藥嘅主要成分—呢個係一種普遍嘅工業炸藥，佔北美炸藥嘅80％
連拿

連拿（José Manuel Reina Páez，花名Pepe Reina，1982年8月31號—），又叫拉爾拿，係西班牙足球員，做足球守門員，而家效力意大利球會科木。
迪亞高哥斯達

迪亞高哥斯達（葡文：Diego Costa，1988年10月7號—）係巴西一個男足球員，踢前鋒，最後效力巴甲球隊甘美奧。
華杜斯足球會

華杜斯足球會（英文：FC Vaduz）係列支敦士登華杜茲一間職業足球球會，依家踢緊瑞士挑戰聯賽。
假借

假借係六書其中一種構成（或者使用）漢字嘅方法，即係將本來有音無字嘅字，借個同音字去用。《說文解字》係噉講嘅：「假借者，本無其字，依聲託事，令長是也。」
古時，漢字本身數目有限，新概念入嚟嘅時候，又或者有啲新嘅嘢想講嘅時候，將新嘅意思畀咗之前嘅個音相同嘅字。久而久之，借過嚟嘅意思就成為個字嘅意思。

概論
睇埋：六書
講假借，即係用同音字代替，本來冇字寫嘅意思係指口語中有啲字詞本身係冇漢字可以寫。
是但搵一種漢語，口語都會有啲詞語係冇相應漢字嘅。冇字寫嘅原因有好多：可能係因為嗰種漢語入面有啲口語詞語唔係源自漢語，例如粵語入面就有好多字詞係來自古百越語，另外中古漢語都有因為佛教傳入而從梵文度借詞嘅詞語，好似婆羅門同南無噉。除此之外，有啲口語字詞可能本來係有字可以寫，但係寫法已經失傳。無論係咩原因，用漢字嘅人見到有啲口語詞冇字可以寫，就會攞一個同音或者近音、但意思無關嘅漢字嚟用。
有學者話，虛詞同代詞等表達抽象概念嘅字詞，成日都會用假借字寫。呢啲概念太過抽象，好難用象形、會意或者形聲等方法嚟造字，所以古人通常都係搵啲啱啱同音嘅漢字嚟寫，好似文言文經常見到嘅虛詞焉或者代詞其，就畀人認為係呢種情況嘅例子。現代粵文都有類似嘅情況，例如佢哋、我哋裏面嗰個哋，同表示土地嗰個地發音一樣，有時粵語使用者寫粵文嘅時候會寫做佢地、我地咁，但係土地同表示複數嘅哋喺意思上其實冇咩關係。

粵語使用
粵語之中，有音，不過，個漢字唔知點寫，一係個字從冇存在過，一係冇人記得（失傳）。所以借個同音字去用寫出嚟。例如借用「而家」、「依家」、「宜加」去講 ji4 gaa1 嘅音，嚟表示「現今」、「呢一刻」、「呢一陣」嘅意思。
寫粵文冇正式嘅官方機構去規範邊個字點寫。假借嘅用字版本可以好多，亦冇話邊個啱，明就算。

書寫借詞
睇埋：借詞
香港人喺英治時期嗰陣就由英文借咗好多字詞入粵語。由英文借詞有個問題：如果粵語要由例如日本話嗰度借詞，好多時用粵音嚟讀啲日文漢字就得—
日本話口語字詞 ninki 簡單講係指受歡迎程度嘅意思；
呢隻口語字詞用漢字寫，通常會寫做人気；
用粵語讀人氣呢兩隻漢字— jan4 hei3
但係，英文傳統上唔會攞漢字寫，「讀佢哋嘅漢字嘅粵音」呢種做法行唔通；於是香港人就大舉用假借，口語上借咗隻字詞過嚟，再搵啱音（或者大致上啱音）嘅漢字寫佢出嚟，例子：
Bus → 粵語語音 baa1 si2 → 假借漢字巴士
Hello → 粵語語音 haa1 lou2 → 假借漢字哈佬
Brother → 粵語語音 baa1 daa2 → 假借漢字巴打
Follow → 科勞
Number one → 冧巴溫
論盡
那西
等等。
粵語同其他漢語（譬如係普通話）嘅發音差異頗大，所以假借用字亦都會同其他漢語有分別。假想有某串漢字，佢用粵語發音讀聽落似某隻英文字詞，但同一串漢字如果用普通話（或者客家話、上海話...）讀，出嚟個音通常就唔會再似嗰隻英文字詞。好似係冧巴噉，呢串漢字用普通話讀會係 lín bā，冇咁似英文字 number 一詞。

簡體造字
廿世紀中中國制定簡化漢字嗰陣，亦都有一定程度噉採用假借做法，用筆劃少嘅漢字取替同音而筆劃多嘅漢字，例如指麵粉同相關意思嘅麵、麪等漢字，就簡化成面一字——就係因為面一字讀音同麵、麪相同。
金鎮洙

金鎮洙（韓文：김진수，1971年1月25號—）係南韓男演員，1995年出道，主要參演電視劇。
1971年

1971年係平年，元旦係禮拜五。

大件事
1月29號：黎巴嫩大學生示威，要求政府改革教育制度。
2月5號：香港創興大廈爆出入‎伙紙風波。
2月8號：美國納斯達克股市開始運作，成為首個電子交易嘅股票市場。
2月15號：英國實行新嘅貨幣進位制，1英鎊兌100新便士。
2月21號：聯合國發表嘅《精神藥物公約》喺奧地利維也納簽署。
3月16號：香港賽馬會宣佈由新馬季開始將香港賽馬職業化。
3月19號：香港警方疏散九龍土瓜灣新山道一帶幾百個居民，以便搬走一枚一千磅炸彈。如果呢枚空軍用嘅炸彈爆炸，一百碼範圍內嘅建築物會被夷為平地。後來軍方拆彈專家將炸彈搬走。
3月22號：香港「毒馬案」開審。
3月24號：南越企圖入侵老撾失敗[未記出處或冇根據]。
4月10號：美國一支乒乓波隊經香港到廣州，再坐飛機去北京訪問中國。中國呢次發出邀請，開拓咗中美之間嘅初步接觸，亦展開兩國嘅乒乓外交，更加促成美國總統理察尼克遜1972年訪問中國。
4月11號：第4屆北越國會選舉。
6月30號：蘇聯聯盟11號太空船重返大氣層時著火，三個太空人咸不剌死晒，係第一宗。
7月7號：香港專上學生聯會喺維多利亞公園因釣魚台事件搞示威，警方拘捕學生。
7月30號：香港教育司宣佈實施免費小學教育。
7月30號：全日本航空一架波音727客機喺盛岡市上空同日本自衛隊F-86戰鬥機相撞，162人死咗（全日空58號班機空難）。
7月31號：阿波羅計劃：月球探測車首次喺月球上面行。
8月16號：颱風露絲吹正香港，天文台掛十號風球。呢個風吹沉或吹上岸多隻船，三百幾人死。
9月13號：中國共產黨中央委員會副主席林彪坐飛機逃亡蘇聯，響蒙古溫都爾汗飛機失事死咗，是為「九一三事件」。
10月2號：第3屆南越總統選舉，由阮文紹連任。
10月25號：聯合國大會第26屆會議通過2758號決議，中華人民共和國取替中華民國喺聯合國嘅權利同地位。
10月27號：剛果民主共和國改名做扎伊爾共和國。
10月30號：香港香港仔珍寶海鮮舫四級火燭。
11月14號：美國太空探測器海員9號飛入火星軌道，成為首粒地球以外嘅人造衞星。
11月15號：中華人民共和國首次派代表出席聯合國大會，副外長喬冠華發表演講，闡述中國嘅外交政策，又抨擊美蘇兩個超級大國嘅政策，以及以色列嘅復國主義。
11月15號：英特爾出咗4-bit嘅4004，係全球首粒完整嘅微處理器。
11月19號：麥理浩出任香港總督，係首個英國外交官出身嘅港督。
11月23號：中華人民共和國成為聯合國安理會永久成員。
12月25號：南韓漢城大然閣飯店火燭，164死63傷。
1月22號

1月22號係公曆年嘅第22日，離年尾重有343日（閏年344日）。
<< - 1月 - >>



大件事
1506年：教宗儒略二世建立瑞士近衞隊。
1879年：Anglo-Zulu War（英文：Anglo-Zulu War）入面嘅Battle of Isandlwana（英文：Battle of Isandlwana）爆發。
1901年：英國君主維多利亞死咗，大仔愛德華七世繼承王位。
1973年：冰島喜墨益島火山爆發。
1980年：蘇聯原子物理學家、諾貝爾和平獎得主安德烈·沙哈諾夫因示威抗議蘇聯入侵阿富汗而被捕，被流放到下諾夫哥羅德。
1984年：蘋果電腦推出用滑鼠同GUI嘅Macintosh 電腦。
1996年：黎巴嫩貝魯特交易市場重開。
2008年：伊拉克議會通過一項有效期一年嘅修改國旗臨時法案，將原本嘅伊拉克國旗上由前總統薩達姆手書嘅「真主至大」字樣換成印刷體，並剷咗旗上代表阿拉伯復興社會黨「統一、自由、社會主義」口號嘅3粒綠色五角星。
2017年：第4屆宮古島市長選舉，由下地敏彥當選。
2017年：第11屆法國總統社會黨提名初選首輪投票，前教育部長哈蒙同前總理瓦爾斯晉身29號舉行嘅次輪投票，爭奪第11屆法國總統選舉嘅入場券。
2018年：喺第51屆利比里亞總統選舉贏出嘅前足球員佐治·韋亞上任。
2021年：《禁止核武器條約（英文：Treaty on the Prohibition of Nuclear Weapons）》生效。
2023年：希普金斯喺無對手下當選紐西蘭工黨黨魁。
1月21號

1月21號係公曆年嘅第21日，離年尾重有344日（閏年345日）。
<< - 1月 - >>



大件事
1949年：蔣介石引退中華民國總統，由李宗仁代理。
1968年：一·二一事件（韓文：1·21 사태）。
和諧客機
1976年：法國航空同英國航空嘅和諧客機正式投入商業服務。
1981年：伊朗槍手釋放綁架咗十四個月嘅美國人質。
2005年：伯利茲騷亂喺首都貝爾莫潘演變成暴動。
2009年：朱棣文宣誓就任奧巴馬內閣嘅能源部（英文：United States Department of Energy）長，成為頭一位諾貝爾獎得主同埋第二位華裔出任美國內閣首長。
2021年：祖拜登宣誓就任美國總統後唔夠半個鐘頭，中華人民共和國外交部宣佈制裁喺涉華問題上嚴重侵犯中國主權、負有主要責任嘅28名前當勞侵政府高層，包括國務卿米高·龐比奧同白宮國家貿易委員會主任納瓦羅（英文：Peter Navarro）等等。
2023年：一名亞裔男子去到美國蒙特利公園（英文：Monterey Park, California）亞裔社區一間舞蹈學校亂鎗掃射，最少11死。疑犯喺幾日後警方圍捕期間吞鎗自殺。
2025年：2025年嘉義地震（中文：2025年嘉義地震）。
2025年：土耳其博盧省Grand Kartal酒店火燭（土耳其話：Bolu Grand Kartal Otel yangını），最少78死51傷。
1月19號

1月19號係公曆年嘅第19日，離年尾重有346日（閏年347日）。
<< - 1月 - >>



大件事
1806年：英國軍隊佔領好望角。
1839年：不列顛東印度公司佔領亞丁（也門）。
1920年：美國參議院否決加入國際聯盟。
1942年：日本軍入侵緬甸。
1966年：英迪拉甘地就任印度總理，係印度史上第一個女總理。
1977年：美國佛羅里達州邁亞美有史以來第一次亦係唯一一次落雪，巴哈馬同時落雪。
1979年：「匯豐號」貨輪運載越南船民抵達香港。
1983年：蘋果電腦推出Macintosh前身—Apple Lisa，係第一部用圖形用戶界面同滑鼠嘅個人電腦。
1984年：香港警察毒品調查科人員喺東平洲岸邊一堆岩石，發現露出一截漁網，打撈之後漁網入面係裝有十三個麻包裝嘅海洛英鹼，如果製成毒品，市值超過七千五百萬港元。
2003年：世界文化遺產武當山古建築羣重要組成部份遇真宮主殿火燭，最有價值嘅主殿燒晒。
2005年：南韓漢城市長李明博喺漢城市宣佈漢城市嘅中文名改為「首爾」，「漢城」一詞唔再用。
2010年：監察院以8票贊成、3票反對通過彈劾檢察總長陳聰明，陳聰明之後[[辭職。
2015年：臺中清泉崗機場槍擊事件，當事人張坤明奪警槍同警方駁火，最後身中四槍身亡。
2023年：阿德恩突然公佈辭任紐西蘭總理。
2023年：蘇貞昌公佈辭任中華民國行政院院長。
2025年：萬千星輝頒獎典禮2024（中文：萬千星輝頒獎典禮2024）喺澳門上葡京綜合渡假村上葡京綜藝館舉行，張振朗同龔嘉欣分別首次成爲最佳男、女男主角。
2025年：TikTok恢復對美國用戶嘅服務。
阿恩艾沙

阿恩艾沙（英文：FC Altyn Asyr）係土庫曼阿什哈巴德一間職業足球球會，依家踢緊土庫曼超級足球聯賽。
2007年香港立法會港島選區補選泛民主派初選

2007年香港立法會港島選區補選泛民主派初選係指泛民主派就2007年香港立法會港島選區補選中，選出一人代表泛民主派參予呢次補選嘅初選機制。

背景
2007年香港立法會港島選區補選係香港特別行政區成立後第三次進行嘅香港立法會議席補選。補選喺2007年12月2號舉行，以填補8月8號喺廣州病逝嘅馬力喺港島區嘅議席空缺。
2007年夏季馬力嘅癌病開始轉趨惡化，癌細胞不斷擴散至各主要器官，佢要再度北上廣州醫；但馬力喺8月8號下晝兩點因結腸癌醫治無效逝世，終年五十五歲。根據法例，佢遺下嘅席位要進行補選，由於只有一席，所以變成單議席單票制，選區係香港島全島。
由於呢次選舉都集中喺一個席位上，而補選出來嘅任期得大概八個月，因此成為各大政黨嘅爭取目標，主要形成泛民主派同建制派之爭。
同歷屆選舉唔同嘅係，泛民主派為避免出現自己人鬥自己人嘅情況，多個政黨協調出泛民主派初選。呢次補選泛民主派嘅最終候選人會由初選產生。

負責人
呢次泛民主派初選由四位泛民主派立法會議員統籌，包括馮檢基、劉慧卿、湯家驊同埋李國麟。

初選
初選會分三部份進行，民意調查、辯論同埋泛民人士投票。

分數機制
香港大學會負責整個計分機制。然後，25位泛民主派立法會議員、28位泛民主派區議員同埋300位泛民主派人士（十個泛民組織各10票）會為初選進行投票。香港大學民意調查計劃喺9月25號至9月28號會向唔少過1,000名港島區合資格選民進行電話調查。民意調查佔50%，300個民主派人士佔30%，最後，立法會同區議會議員各佔10%。
朱耀明教授負責整個泛民主派初選嘅計分機制。

日期
9月16日：達成初選安排。
9月18日：協調並同意分數機制。
9月24日：進行辯論及泛民人士投票。
9月30日：公佈初選結果。

經費
泛民主派初選大概要使港幣14萬。費用由兩名候選人攤分。當選者要申報選舉經費。

候選人
陳方安生：前政務司司長、政制改革核心小組組長
陳方安生2007年9月11日上晝喺香港小童群益會總會舉行記者會宣佈參選。
勞永樂：社會民主連線副主席、前立法會醫學界議員
勞永樂醫生一直冇公開表明參選，但最後代表社民連出選。

民意調查
由港大民意網站調查喺9月25號至9月28號訪問過超過1,000名港島區合資格選民。
評分項目
支持陳方安生
支持勞永樂

初選辯論
勞永樂同陳方安生9月24號夜晚7時喺堅道明愛禮堂出席論壇，向300個泛民團體代表同100名市民簡介政綱，論壇形式參考3月嘅特首選舉辯論，兩人唔會直接互相質問，但可以回應另一參選人嘅提問，三位大學教授同埋政治學家馬嶽教授，陳健民教授同戴耀廷教授喺初選分別向兩位候選人各提問3條問題，除學者質詢外，亦要回答在場泛民代表同埋市民提問。
文化界學者梁文道應邀主持呢次辯論，另外五間本港電視台同三間電台現場直播整個辯論過程。

投票代表
300位出席論壇嘅泛民代表會投票推選其中一人作為候選人，結果會連同月底完成民意調查後，進行點票。最終嘅論壇日期要等泛民嘅會員大會決定。

結果
喺投票嘅18名泛民立法會議員中，陳太得15票，勞永樂有2票，1票屬廢票；喺區議會大概19名泛民港島議員中19人投票，結果13票投向陳太，2票支持勞永樂，4票屬廢票或問題票；喺團體票方面，陳太得到141票，勞永樂得79票。
另外，港大民意網站調查咗超過1,000名港島區市民，47%支持陳太，10.9%支持勞永樂，29.9%就兩個都唔支持。
評分項目
佔總分比例
支持陳方安生
陳方安生得分
支持勞永樂
勞永樂得分

泛民立法會議員票（25票）
30%
15票（88%）
8.8
2票（12%）
1.2
註：全部百分比已扣除「中立」、「皆不支持」或「廢票」。
按照泛民代表嘅初選計分機制計算，陳方安生得分77.3分，對手勞永樂得22.7分。
由於陳方安生勝出，因此「代表」出選，而勞永樂就宣布退選，畀陳方安生出選。

影響
由於呢次泛民主派初選係香港選舉史上首個初選機制，多位議員都希望可以成為以後進行同類選舉嘅參考。
2019年FIFA世少盃

2019年FIFA世少盃係第15屆FIFA世少盃，2019年10月26號到11月17號喺巴西搞，最後巴西隊贏咗。
2019年FIFA世青盃

2019年FIFA世青盃係第22屆FIFA世青盃，2019年5月23號到6月15號喺波蘭搞，最後烏克蘭隊贏咗。
2022年至2023年葡萄牙超級足球聯賽

2022年至2023年葡萄牙超級足球聯賽（英文：2022–23 Primeira Liga）係第89屆葡萄牙超級足球聯賽賽事。今屆葡超聯賽喺2022年8月5號開鑼。最後由賓菲加攞冠軍。

參賽隊伍
2022-23年葡萄牙超級足球聯賽賽季總共有18支球隊。

每輪排名
冠軍並晉級歐聯分組賽晉級歐聯分組賽晉級歐聯外圍賽第三圈晉級歐協聯外圍賽第三圈晉級歐協聯外圍賽第二圈晉級升降班附加賽降班到葡甲
呢個列表會顯示每輪結束後各球隊嘅排名變更。
資料來源： Liga Portugal

對賽成績
資料來源：Liga Portugal顏色：藍色：主隊贏咗；黃色：打和；紅色：客隊贏咗。
韋達誠

韋達誠（Jay Herbert Walder，1958年9月20號—）喺美國出世同埋運輸人士。

生平
韋達誠佢喺紐約州立大學畢業（經濟學理學士榮譽學位），再喺哈佛大學攞到公共政策碩士學位。
1983年至1995年，韋達誠喺美國最大客運機構紐約大都會運輸局（New York Metropolitan Transportation Authority）做嘢。
2001年至2007年，韋達誠出任倫敦運輸局（Transport for London）嘅董事總經理（財務及策劃），領導倫敦交通嘅發展計劃，有份申辦2012年夏季奧林匹克運動會。
2009年10月5號，佢再返返紐約大都會運輸局，做主席兼行政總裁。
2011年7月，香港鐵路有限公司委任韋達誠嘅出任做行政總裁，2012年1月1號起生效，接替2011年12月31號退任嘅周松崗，為咗確保順利交接之後，韋達誠係喺2011年11月1號開始做候任行政總裁，到2013年8月，獲續任港鐵總裁，2014年5月8號前，因港鐵行政總裁韋達誠放棄宣佈家庭嘅原因理由（合約於2015年8月31號，出年完咗之後唔再續約），即同埋廣深港高鐵工程延誤嚴重無關，同年7月被指「判斷力欠佳」，佢喺8月15號，韋達誠同日宣佈提早離任。
1月18號

1月18號係公曆年嘅第18日，離年尾重有347日（閏年348日）。
<< - 1月 - >>



大件事
1919年：第一次世界大戰戰勝國喺巴黎凡爾賽宮開巴黎和會。
1943年：蘇聯紅軍反攻列寧格勒（而家聖彼得堡）。
1944年：大日本帝國海軍嘅島風號驅逐艦畀美軍潛水艇USS Guardfish, SS-217打沉。
1964年：臺灣1964年白河地震（中文：1964年白河地震）。
1974年：批林批孔運動（中文：批林批孔运动）展開，中國大陸各地孔廟同相關文物古蹟受到極大破壞。
1978年：歐洲人權法庭裁定英國政府喺北愛爾蘭虐待囚犯成立，不過用酷刑就唔成立。
1991年：伊拉克軍喺美軍展開「漠風暴」行動之後開始反擊。
1992年：鄧小平展開南巡（中文：邓小平南巡）。
1999年：香港仔網球及壁球中心開張。
2000年：中央人民政府駐澳門特別行政區聯絡辦公室掛牌，首任主任係王啟人。
2005年：澳洲工黨阿頭馬克·萊瑟姆（英文：Mark Latham）辭職，同時唔再做眾議員。
2005年：漢城市議會通過將漢城嘅中文名改做「首爾」，並將官方嘅所有出版物改用新名。
2005年：全球最大客機空中巴士A380喺法國面世。
2006年：日本網路企業新貴堀江貴文領軍嘅活力門（Livedoor）公司涉及內幕交易，引爆日經平均指數暴跌，東京證券交易所喺下晝宣佈提早結束交易，係56年來第二次採取呢種緊急措施。
2009年：臺灣消費券第一階段發放。
2010年：中華民國因應台北縣、台中縣市、台南縣市、高雄縣市升格直轄市，修改直轄市地制法，喺混亂中過關，幾名立法委員受傷。
2012年：英文維基百科閂站抗議反翻版法案。
2018年：香港恒生指數首度突破32,000點，創32,233.81嘅即市新高同埋32,121.94點嘅收市新高。
2025年：伊朗兩名Qadi（英文：Qadi）被槍殺（波斯文：اغتيال قضاة المحكمة العليا في إيران 2025），疑犯吞槍自殺。
2025年：字節跳動喺北美東部時間22點30分關閉美國境內多個業務，包括TikTok、lemon8、飛書國際版lark、剪映國際版capcut，應對美國針對TikTok「唔賣就禁」法令。
迪尼普第一

迪尼普第一（英文：SC Dnipro-1）係烏克蘭聶伯城一間職業足球球會，依家踢緊烏克蘭超級足球聯賽。
片町線

片町線（日文：片町線／かたまちせん Katamachi sen */?）係一條連結京都府木津川市嘅木津站至大阪府大阪市都島區嘅京橋站，屬於西日本旅客鐵道（JR西日本）嘅鐵路線（幹線）。
王文澤

王文澤（英文：Willis Wong；1994年—）係香港導演兼男演員，2018年喺香港演藝學院電影電視系（一級榮譽）畢業，主修導演。編導作品《何去何從》（2019）入選荷蘭鹿特丹國際電影節 2020；編導作品《九龍皇帝》榮獲鮮浪潮國際電影節2022最受觀眾歡迎獎及入選FIRST青年電影展、香港電影節（英國）、北京國際短片聯展等等。
佢喺2024年參加ViuTV真人騷節目《選角》，入圍男演員最後四強。
利未支派

利未支派（Tribe of Levi）係以色列十二支派之一，係源自以色列（雅各）同利亞所生嘅第三個兒子利未。利未支派喺以色列人中有獨特嘅地位，因為佢哋被揀選為宗教職責嘅執行者，專責喺會幕同聖殿中侍奉耶和華。

起源
利未支派嘅祖先係雅各嘅第三個兒子利未。根據《聖經》記載，利未同佢嘅兄弟西緬因為妹妹底拿被事件人玷污，聯手進行咗血腥嘅報復（《創世記》34章）。呢件事令雅各喺臨終祝福時批評利未同西緬嘅暴力行為（《創世記》49:5-7），預言佢哋後代會被分散喺以色列地中。
雖然利未支派冇獲得固定嘅土地分配，但佢哋因忠於耶和華而獲得特別地位。喺金牛事件中，當以色列人拜偶像時，利未支派表現出對耶和華嘅忠誠，摩西因此任命佢哋負責宗教事務（《出埃及記》32:25-29）。

歷史
曠野時期
喺摩西帶領以色列人出埃及同曠野漂流期間，利未支派冇被計算喺軍事人口之內，因為佢哋主要負責宗教事務。利未支派分為三大家族——哥轄族、革順族同米拉利族——佢哋分別負責會幕嘅不同部分（《民數記》3章）。
利未支派中，亞倫同佢嘅子孫被揀選為祭司，負責獻祭同主持宗教儀式，而其餘利未人則負責協助祭司，搬運會幕、守衛聖所等。
土地分配
利未支派冇獲得固定嘅土地分配，而係被分散喺以色列全國各地。根據《約書亞記》，利未支派喺各支派嘅土地中獲得48座城，包括六座避難城（《約書亞記》21章）。呢啲城同周邊嘅牧場提供咗利未人嘅基本生活需要。
聯合王國及分裂王國時期
喺以色列聯合王國時期，利未支派繼續負責宗教職責，並喺所羅門建造聖殿後集中喺耶路撒冷侍奉。不過，喺王國分裂之後，北國以色列建立咗金牛犢敬拜制度，部分利未人選擇逃往南國猶大，繼續侍奉耶和華（《歷代志下》11:13-17）。
喺南國猶大，利未支派喺宗教改革中發揮重要作用，例如希西家同約西亞時期嘅宗教復興，利未人負責清潔聖殿同主持宗教儀式（《歷代志下》29章）。
巴比倫被擄及回歸
喺巴比倫被擄期間，利未支派嘅宗教職責受到中斷。不過，喺波斯王古列容許以色列人回歸之後，利未人重新負責重建聖殿同恢復宗教活動（《以斯拉記》8章）。

文化與角色
利未支派喺以色列民族中有特殊嘅地位，佢哋係宗教事務嘅專責者，唔參與軍事或普通經濟活動。利未人冇獲得土地分配，佢哋嘅生活主要依靠其他支派嘅捐獻，包括十一奉獻（《民數記》18:21-24）。
喺宗教上，利未支派負責：
搬運、組裝同守護會幕及其聖物。
教導摩西律法，主持宗教儀式。
擔任避難城嘅守護者，確保公平審判。
利未支派嘅角色令佢哋成為以色列人同耶和華之間嘅橋樑，象徵住信仰同服侍嘅精神。